
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση πραγματοποίησης μεταφοράς συντελεστή δόμησης. ... 1 
Τροποποίηση του ρυμοτομικού σχεδίου Μοσχάτου (Αττικής) και 

επιβολή προκηπίου... 2 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(!) 

Έγκριση πραγματοποίησης μεταφοράς συντελεστή δόμησης. 

Ο ΠΡΟΕΔΡΟΣ . 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 880/79 (ΦΕΚ 58/Α) και ειδικότερα το 
άρθρο 2. 

2. Τις διατάξεις του Π. Δ/τος 470/79 (ΦΕΚ 138/Α). 

3. Τις διατάξεις του Π. Δ/τος 510/79 (ΦΕΚ 154/Α). 

4. Τις διατάξεις του Ν. 1032/1980 (ΦΕΚ 57/Α) και ειδκότερα 
τα άρθρα 2, 3 και 7. 

5. Τις διατάξεις του Ν. 1558/1985 (ΦΕΚ 137/Α) και ειδικό¬ 
τερα το άρθρο 23 (παρ. 1). 

6. Την αριθ. 553/1985 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

7. Την αριθ. 28567/4157/26.3.1986 απόφαση του Υπουργού 
Περιβάλλοντος, Χωροταξίας και Δημοσίων Έργων. 

8. Την από 6.11.1985 αίτηση των Ευτυχίας Μαστραποατόλη και 
Δημητρίου Καντζέλη, με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1. 

1. Εγκρϊνεται η πραγματοποίηση μέρους της μεταφοράς συντελε¬ 
στή δόμησης, που εγκρίθηκε με τα από 10.12.1981 (ΦΕΚ 
15/Δ/1982) και από 22.6.1983 (ΦΕΚ 284/Δ/83) Π. Δ/γματα, 
από τα βαρυνόμενα ακίνητα που βρίσκονται στην περιοχή Αμφιθέας 
του δήμου Π. Φαλήρου (Αττικής) και έχει εκδοθεί ο αριθ. 20/1983 
σχετικό τίτλος δικαιώματος μεταφοράς συντελεστή δόμησης στο 
όνομα Α.Ε. «ΜΟΜΠΙΛ ΟΪΛ ΕΛΛΑΣ — Εταιρεία Πετρελαίων», σε 
άλλο ακίνητο (ωφελούμενο), που βρίσκεται στο αριθ. 105 οικοδομικό 
τετράγωνο του ρυμοτομικού σχεδίου Αγίας Παρασκευής (Αττικής) 
και στην οδό Αιτωλίας αριθ. 27 φερόμενο ως ιδιοκτησία Ευτυχίας 


Μαστραποστόλη, Ευαγ. Καντζέλη και Αικατ. Σωτηρίου, όπως το 
ωφελούμενο ακίνητο φαίνεται με μαύρη διαγράμμιση στο σχετικό 
πρωτότυπο διάγραμμα σε κλίμακα 1:500, που θεωρήθηκε από τον 
Προϊστάμενο της Διεύθυνσης Πολεοδομικών Εφαρμογών με την 
αριθ. 32286/1986 πράξη του και που συνοπτικό του αντίτυπο 
δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς 
συντελεστή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης από τους ισχύοντες στην 
περιοχή όρους δόμησης 181,90 τετραγωνικά μέτρα, που αντιστοιχεί 
σε 241,00 τετραγωνικά μέτρα του βάρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη 
μεταφορά είναι τα εξής: 

α) Συντελεστής δόμησης 1,184 

β) Μέγιστο επιτρεπόμενο ύψος δεκαεπτά μέτρα και ενενήντα 
πέντε εκατοστά του μέτρου (17,95). 

γ) Το κτίριο πρέπει να ανεγερθεί εντός του ωφελουμένου ακινήτου 
σύμφωνα με τις όψεις και κατόψεις που φαίνονται στα έξι (6) πρωτό¬ 
τυπα διαγράμματα σε κλίμακα 1:50 (τα πέντε) και 1:100 (το ένα), 
που θεωρήθηκαν, από τον Προϊστάμενο της Διεύθυνσης Πολεοδομικών 
Εφαρμογών με την αριθ. 32286/1986 πράξη του και που συνοπτικά 
τους αντίτυπα δημοσιεύονται με το παρόν διάταγμα. 

Άρθρο 2: 

Εγκρϊνεται η χορήγηση νέου τίτλου μεταφοράς συντελεστή δόμησης 
στο όνομα της παραπάνω Α.Ε. «ΜΟΜΠΙΛ ΟΪΛ ΕΛΛΑΣ — Εταιρεία 
Πετρελαίων», του υπολειπομένου και μη χρησιμοποιηθέντος εμβαδού 
259,00 τετραγωνικών μέτρων (500 — 241 = 259). 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της'Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 29 Μαΐου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΕΥΑΓΓΕΛΟΣ ΚΟΥΛΟΥΜΠΗΣ 

( 2 ) 

Τροποποίηση του ρυμοτομικού σχεδίου Μοσχάτου (Αττικής) και επι¬ 
βολή προκηπίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του Ν. Δ/τος της 17.7.1923, όπως μεταγενέ¬ 
στερα τροποποιήθηκαν και συμπληρώθηκαν και ειδικότερα τα άρθρα 
3, 9 και 70. 

2. Τις διατάξεις του Ν. 1558/1985 (ΦΕΚ 137/Α) και ειδικό¬ 
τερα το άρθρο 23 παρ. 1. 

3. Τις διατάξεις του Ν. 1032/1980 (ΦΕΚ 57/Α) και ειδικότερα 
τα άρθρα 2, 3 και 7. 

4. Την αρ. 117/84 γνωμοδότηση του Δημοτικού Συμβουλίου 
Μοσχάτου. 

5. Την αριθ. 459/1984 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

6. Την αριθ. 215/1986 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται η τροποποίηση του ρυμοτομικού σχεδίου Μοσχάτου 
(Αττικής) στο αριθ. 1 οικοδομικό τετράγωνο και συγκεκριμένα στη 


συμβολή των Λεωφόρων Ποσειδώνος και Κηφισού, με την επιβολή 
απάτμησης όπως φαίνεται στο σχετικό πρωτότυπο διάγραμμα σε κλί¬ 
μακα 1:500 που θεωρήθηκς από τον Προϊστάμενο της Δ/νσης Πολε- 
οδομικών Εφαρμογών με την αριθ. 30376/1986 πράξη του και που 
συνοπτικό του αντίτυπο δημοσιεύεται με το παρόν διάταγμα. 

Άρθρο 2. 

Στην πρόσοψη των οικοπέδων οικοδομημένων ή μη που βρίσκονται 
στο αριθ. 1 οικοδομικό τετράγωνο και έχουν πρόσωπο στη συμβολή 
των Λεωφόρων Ποσειδώνος και Κηφισού επιβάλλεται προκήπιο με 
πλάτος τέσσερα (4) μέτρα όπως φαίνεται στο ίδιο ως άνω διάγραμμα. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 29 Μαΐου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΕΥΑΓΓΕΛΟΣ ΚΟΥΛΟΥΜΠΗΣ 




ΠΑΡΑΛΙΑΚΗ ΛΕΩΦ. ΣΑΡΩΝΙΚΟΥ 














